Prin Agenția Județeană pentru Ocuparea Forței de Muncă sunt disponibile 603 locuri de muncă în tot județul.
În ceea ce privește personalul cu studii superioare, AJOFM a anunțat doar 12 locuri de muncă, dintre care 4 în Piatra Neamț, 2 în zona Roman și 6 în zona Târgu Neamț. Cei mai căutați sunt contabilii și inginerii.
În Piatra Neamț și localitățile învecinate sunt 320 de posturi disponibile, printre cei mai căutați fiind agenții de securitate (41) și tâmplarii universali (15). În HoReCa sunt disponibile 8 posturi de bucătar și 12 pentru ajutor de bucatar, dar și 17 job-uri pentru ospătari și 10 de ajutor de ospatar. Și pentru muncitorii necalificați în construcții, silvicultură și agricultură sunt disponibile 35 de locuri de muncă.
În Roman, din cele 180 de locuri de muncă, 40 sunt pentru confecționeri articole din textile, 33 de job-uri pentru agenți de securitate și 10 posturi pentru mașinist la mașini pentru terasament. Pentru cei necalificați, sunt 23 de locuri în industria confecțiilor, construcții și întreținere drumuri. La Târgu Neamţ este deficit de personal în industria uşoară de mai mult timp, iar acum sunt vacante 20 de posturi de confecţioneri articole textile, dar este de lucru şi în sănătate unde sunt disponibile 6 posturi de infirmier şi două pentru asistenţi medicali generalişti. Pentru muncitorii necalificați sunt disponibile 12 job-uri în confecții și construcții.
Lista completă a locurilor de muncă disponibile o puteți citi mai jos.
LMV la data de 15_03_2024Denisa Popa